# Alexei Eremenko Sr.

### Wikipedia

Alexei Eremenko Senior (s. 17. tammikuuta 1964) on syntyjään neuvostoliittolainen jalkapalloilija, joka on ollut Suomen kansalainen vuodesta 2002. Eremenko on tehnyt mittavan pelaajauran Suomen Veikkausliigassa ja häntä pidetäänkin yhtenä sarjan kaikkien aikojen parhaista pelaajista. Myös hänen poikansa Alexei Eremenko Jr. ja Roman ovat ammattilaispelaajia.

Neuvostoliitossa Eremenko edusti Moskovan TsSKA:ta, Moskovan Dynamoa ja Moskovan Spartakia. Suomeen Eremenko tuli FF Jaroon vuonna 1991. Hänet kuitenkin vuokrattiin ensimmäiseksi kaudeksi Oulun Luistinseuraan, sillä Jaron kolmen pelaajan ulkomaalaiskiintiö oli täynnä. Jarossa hän pääsi pelaamaan seuraavana kautena 1992. Hän hallitsi keskikenttää ja vei seuransa Suomen Cupin loppuotteluun. Eremenko pelasi Jarossa kaudet 1992-1997, jonka jälkeen hän siirtyi norjalaiseen Tromsö IL:n riveihin. Hän edusti myös Kreikassa Athinaikosin joukkuetta.

Eremenko palasi myöhemmin jälleen Suomeen. Tällä kertaa hän siirtyi Helsingin Jalkapalloklubiin, jossa hän voitti kaksi Suomen mestaruutta. Vuonna 2004 Eremenko palasi jälleen Pietarsaareen, jossa hän edusti Jaroa kaksi kautta. Tämän jälkeen hän siirtyi JBK:n valmentajaksi. Eremenkolle kertyi uransa aikana yhteensä 360 pääsarjaottelua Suomessa. Näissä otteluissa hän teki yhteensä 64 maalia.

## [muokkaa] Aiheesta muualla

- Forza HJK:n "Jere"-sivu

Haettu osoitteesta http://fi.wikipedia.org../../../a/l/e/Alexei_Eremenko_Sr._f120.html

Luokat: Suomalaiset jalkapalloilijat | Venäläiset jalkapalloilijat | Suomalaiset jalkapallovalmentajat | Venäläiset jalkapallovalmentajat | Neuvostoliittolaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi